Kastamere Välimerellä

**Kastameren demokraattinen tasavalta** (kst. *Demokratian Respublica al Castamere*) eli **Kastamere** (kst. *Castamere*) on valtio Iberian niemimaalla, Jeylannin ja Garian välissä. Se kuuluu puolustusliittouma VIHTA:aan ja on VU:n perustaja Kyporian kanssa. Maa kärsi laajasta työttömyydestä läpi 2010-luvun vuoden 2008 lamasta johtuen, mutta on viimeaikoina onnistunut kukistamaan sen. Kastameren väkiluku on hieman yli 10 miljoonaa ja pääkaupunki on Vinio Atlantin rannalla maan pohjoisosissa.

Etninen kastamereläinen kansa muodostui antiikin aikana. Myöhäiskeskiajalla maa joutui lukuisiin sotiin Jeylannin ja Garian kanssa ja se jaettiin kahteen osaan. Vain Baleaareilla etniset kastamereläiset saivat elää itsenäisinä. Kastameren suuri vallankumous alkoi vuonna 1792 ja johti maan itsenäistymiseen. Vuosina 1804-1820 maa kävi useita sotia tsaari Nikolain johdolla, mutta hänen kuoltuaan sodan lopussa maa joutui taas Jeylannin ja Garian vallan alle. Jeylanti luovutti oman osuutensa Kastamerestä Garialle barloonialaissotien päätteeksi vuonna 1892 ja Kastamere sai autonomian Garialta vuonna 1901 ja itsenäistyi 1905.

Kastameren ylin vallankäyttäjä on pääministeri, jonka tulee nauttia parlamentin luottamusta voidakseen pysyä virassa. Presidentin virka on lähinnä seremoniallinen, vaikka presidentin mielipiteillä onkin suuri vaikutus. Vallanjaossa Kastameressä noudatetaan Montesqueiun vallan kolmijako-oppia.

## Historia

### Varhaiset vaiheet

Etaguercan kylän lähettyvillä sijaitsevista luolista on löydetty Euroopan vanhimmat ihmislajien fossiilit. Altomeran luolamaalaukset on ajoitettu noin 15 000 vuoden päähän. Kansa, joita kyporialaiset myöhemmin kutsuivat iberialaisiksi, saapui niemimaalle noin 3000 vuotta eaa. Keltit tulivat Pyreneiden yli 900-luvulla ja 700-luvulla eaa. Rooman laajentuessa käytiin paikallisten heimojen ja legioonien välillä keltiberisotia.

Rooman valtakunta hyökkäsi Kastamereen vuonna 218 eaa. ja vuonna 19 eaa. keisari Admiratus saattoi valloituksen päätökseen. Rooman valtakunnan rappeuduttua visigootithyökkäsivät Kastamereen 400-luvulla ja perustivat oman kuningaskuntansa, jonka pääkaupunki sijaitsi Lioniassa. Tänä aikana kristinusko sai jalansijaa Kastameressä. Vuonna 587 Radmun I kääntyi anglikaaniseen uskoon ja yhtenäisti kulttuuria.

### Sisällissota

Vuonna 1009 kuningas Erebor III kääntyi Roomalais-Aristoteliseen uskoon Kyporian suurpiispan ja keisarin painostuksesta, mikä johti lukuisiin kapinoihin. Erebor siirsi hovin Lioniasta Lissoon ja aloitti suuren anglikaanien sortokauden, mikä johti lännessä uuden kuninkaan, Hodor I:n kruunamiseen. Hän valloitti Castellanon ja Lionian voitokkaiden meritaisteluiden jälkeen. Maronan kaupungin murtuminen Hodorin sotajoukkojen edessä johti lopulta Erebor III:n upseeriston kääntymiseen häntä vastaan. Lisso ja Vinio antautuivat Hodorin armeijalle vuonna 1011 pitkien neuvotteluiden jälkeen ja entinen Bandoresin hallitsijasuku hävitettiin kokonaan. Jopa Ereborin vauvaiässä olleet lapsenlapset surmattiin.

### Itsenäisyyden menetys

Vuonna 1388 kuningas Hodor IV hyökkäsi Gariaan, tietämättömänä Garian ja Jeylannin liittoumasta. Hänen käydessä Garian rajojen yli, jeylantilaiset kävivät selustaan pohjoisesta. Vinion kaupunki oli ensimmäinen Jeylannin miehittämistä kaupungeista ja pian Lissoakin uhkasi piiritys, mutta kuningas ehti palata pelastamaan tärkein satamakaupunkinsa. Garia valloitti koko läntisen ja eteläisen Kastameren Baleaareja lukuunottamatta vuoteen 1396 mennessä ja vuonna 1398 Hodor IV pakeni Ebiran kaupunkiin jättäen Lisson Garian armoille.

Kastamere valloittettiin pala palalta kymmenessä vuodessa ja se menetti itsenäisyytensä. Uudet hallitsivat käyttivät väkivaltaa ja miehittäjien pelkoa hyväksi pelokasta kansaa ohjaillessa. Baleaarit valloitettiin vuonna 1407 Kyporian laivaston avulla ja Hodor IV pakeni Turkkiin, missä hän lopulta kuoli kyporialaisten vakoojien toimesta.

### Autonomia

Vuonna 1807 Garia hyökkäsi Jeylannin valloittamille Kastameren alueille ja otti näin koko Kastameren haltuunsa. Sota päättyi vuonna 1809 ja saadakseen kastamereläisten tuen hallinnon uudistamisessa Kastamerelle myönnettiin autonomia. Ensimmäiset parlamentin kokoukset pidettiin vuosina 1810 ja 1811, mutta sen jälkeen niitä ei enää pidetty.

Autonomian aikana Kastamerestä kehittyi vauras maatalous- ja teollisuusmaa, jonne sijoitettiin myös paljon asevoimien joukkoja. Erityisesti satamat tulivat suureen käyttöön Garialle. Nationalistiset ajatukset olivat kuitenkin ehtineet viritä lukuisista kielloista huolimatta ja autonominen hallinto kiihotti kansaa vastustamaan miehittäjiä.

Vuonna 1870 alkoivat työläisten mellakat, jotka kukistettiin nopeasti, joko rauhanomaisesti tai väkivaltaisesti. Mellakoiden seurauksena syntyi yleislakko, josta Kastameren talous alkoi kärsiä. Lakko päättyi, kun tuli tieto itsehallinnon kasvattamisesta ja luvasta käyttää Kastameren lippua.

### Itsenäistymisestä nykypäivään

5. kesäkuuta 1895 Kastameren parlamentti julisti Kastameren itsenäiseksi. Kuuluisassa kansanedustaja Admund Signamenttin puheessa perusteltiin itsenäistymistä seuraavasti:

> "4. toukokuuta, noin kuukausi sitten, keskushallinto antoi Garian puolelta tiedon Kastameren ulkopoliittisen päätäntävallan siirtämisestä Kastameren parlamentille. Tämä tarkoittaa sitä, että Garialle ei ole enää mitään valtaa Kastameressä. Jos Garialla ei ole valtaa Kastameressä, ei sillä ole myöskään oikeutta pitää Kastamereä osana itseään. Garian antamat myönnytykset on virallisestettu jo vuonna 1811 peruuttamattomiksi, joten näin ollen Kastamerellä on täysi oikeus itsenäisyyteensä."
>
>

Heti itsenäistyessä syntyi kiista valtiomuodosta, joten väliaikaisesti Kastameren nimeksi annettiin vain Kastameren valtio. Ajatus kuningaskunnasta sivuutettiin pois jo heinäkuussa, sillä yhtäkään keskiajalla hallinneiden kuninkaiden perillistä ei löytynyt. Uuden kuningassuvun valitseminen ei myöskään tullut kyseeseen, sillä garialaiset virkamiehet eivät olleet aateloineet yhtäkään kastamereläistä. Lopulta, vasta vuonna 1900, päädyttiin Jeylannin mallin mukaiseen demokraattiseen tasavaltaan. Parlamentissa tämä hyväksyttiin vuotta myöhemmin.

Suuressa maailmansodassa Kastamere oli näennäisesti puolueeton, vaikka Jeylannin laivoille annettiin salaisia käyttölupia Kastameren Atlantin satamiin. Myös Kyporian laivoille annettiin salaisia käyttölupia satamiin, mikä synnytti epäluottamusta hallituksen sisällä.

Kylmässä sodassa Kastamere jatkoi suurinpiirtein onnistunutta puolueettomuuspolitiikkaansa, välttäen liittoumia ja salaisia sopimuksia. Kylmän sodan päätyttyä maa liittyi puolustusliittouma VIHTA:aan. Vuonna 2008 maata koetteli raju lama, jonka aiheuttamat vahingot on saatu korjattua vasta 2010-luvun lopulla.

## Politiikka

### Hallinto

Kastameren parlamentti jakautuu ylä- ja alahuoneeseen. Tavallisimmin ylähuone tukee presidenttiä ja alahuone hallitusta. Alahuone valmistelee lakiesitykset ja ylähuone päättää niiden toimeenpanosta. Ylähuone saa kolmesti määrätä alahuoneen valmistelemaan toisenlaisen lakiesityksen, kunnes sen täytyy päättää minkä kolmesta lakieityksestä se hyväksyy.

Tämänhetkinen hallitus on KDA:n ja CET:n muodostama keskustahallitus, joka astui voimaan vuonna 2016 ja sai oppositiosta irtautuneen DSA:n tukipuolueeksi. Tämä hallituskokoonpano on toiminut myös vuosina 2010-2016 ja 2004-2010 ja KDA:n puheenjohtaja Quim Santos on toiminut pääministerinä vuodesta 2016 ja hallituskaudella 2004-2010.

#### Hallitus ja ministerit

Nykyinen hallitus (Santosin II hallitus) on toiminut vuodesta 2016 lähtien, KDA:n noustua uudelleen parlamentin suurimmaksi puolueeksi. Vuosina 2010-2016 oli hallinnut Viherliiton ja Punaisen Rintaman vasemmistohallitus, joka useiden kohujen ja skandaalien jälkeen ei saavuttanutkaan voittoa 2016 parlamenttivaaleissa.

Santosin toinen kausi pääministerinä on alkanut lupaavasti. Hallitusneuvotteluissa hän käytti hyödyksi DSA:n jyrkkää Konservatiiviliiton vastaista kantaa, joka johti opposition heikkenemiseen ja DSA:n puolueettomaan suuntaan. Tosin vuonna 2018 DSA julistautui puoluekokouksessa järjestetyn äänestyksen perusteella hallituksen tukipuolueeksi, mikä entisestään heikensi opposition asemaa.

#### Presidentin kabinetti

Presidentin kabinettiin kuuluu presidentin nimittämiä virkamiehiä, jotka auttavat hänen kalenterinsa järjestämisessä. Kabinettiin ovat perinteisesti kuuluneet ainakin pääministeri, joka tiedottaa presidentille hallituksen toimista, oppositiovirkailija, joka tiedottaa presidentille opposition mielipiteistä, sekä ulkoministeri, joka tiedottaa presidentille valtiovierailuehdotuksista ja muista tapaamisista.

### Vallanjako

Kastameren vallanjako noudattaa Montesqueiun vallan kolmijako-oppia, jossa lainsäädäntövalta, tuomivalta ja toimeenpanovalta erotetaan toisistaan. Kastameressä lainsäädäntövalta on parlamentilla, tuomiovalta kansallisoikeudella ja toimeenpanovalta valtiokomissiolla. Perustuslakia muutettaessa tuomivalta siirtyy valtakomissiolle, muissa tapauksissa käytetään perustuslaissa mainittua käytäntöä.

### Poliittinen historia

Kastameren ensimmäiset puolueet perustettiin vuonna 1801, jolloin maa sai autonomian. Ensimmäiset puolueet olivat lähinnä Garialaishallintoa myötäileviä porvariliittoja, jotka pyrkivät olemaan mahdollisimman maltillisia. Vuonna 1870 levinnyt marxilainen aate synnytti radekaaleja, mutta myös maltillisia vasemmistopuolueita Kastamereen. Myöhemmin näiden edustajat erottuivat sosiaalidemokraateiksi tai kommunisteiksi, vasemmistopolitiikon täytyi aina valita puoluensa tarkkaan.

Kastamere itsenäistyi parlamentin yksipuolisella päätöksellä vuonna 1895. Aluksi Kastamere tunnettiin vain nimellä Kastameren valtio, koska valtiomuodosta ei oltu päästy sopuun. Ensimmäisissä vaaleissa voittivat sosiaalidemokraatit, jotka alkoivat muodostaa Kastamerestä hyvinvointitasavaltaa.

Vuonna 1901 valtaan nousivat oikeistopuolueet jotka jatkoivat hyvinvointitasavallan rakentamista. Suuren maailmansotaan asti hallitsivat lukemattomat erilaiset liberaalit keskustapuolueet, kunnes sodan aikana vasemmisto alkoi pitämään yllä tiukkaa puoluettomuuspolitiikkaa.

Oikeisto hallitsi sodanjälkeisinä vuosina, kunnes vuonna 1957 nousi uusi Maalaiskeskusta valtaan. Kyseisen puolueen vallassa Kastamere löysi itselleen entistäkin puolueettomamman ulkopoliittisen linjan, torjuen jokaiset liittoumahakemukset. Vuonna 1981 valtaan nousi Yhdistynyt Liberaalius, mutta puolue hajosi johtajansa Amor Benton myötä vuonna 1987, jonka jälkeen Kristillinen Demokraattipuolue eli KDA otti ohjat käsiinsä.

Vuosina 2004-2010 KDA hallitsi tiukalla talouspolitiikalla laman läpi, ja 2010-2016 Punainen Rintama ja Vihreä Vasemmisto korjailivat vähemmistöhallituksellaan taloutta kuntoon. Vuonna 2016 valtaan nousi taas KDA:

### Sisäpolitiikka

Kastameren sisäpoliittinen linja on suurimmilta osin natioalistista KDA:n johtamaa talousliberaalia kuripolitiikkaa. Pääministeri Quim Santos esitti vielä vuonna 2007 rajojen sulkemista paperittomilta VIHTA-jäsenmaiden kansalaisilta, mutta vuonna 2015 hän oli jopa ehdottamassa pakolaiskiintiön kasvattamista. Vuonna 2017 hänen mielipiteensä taas tiukkenivat uuden hallitussuunnitelman myötä:

> "Hallitus jatkaa pakolaispolitiikan kiristystä. Erityisesti CET:n vaatimuksesta Kastamereen vuosittain tulevien turvapaikanhakijoiden, kiintiöpakolaisten ja perheenyhdistämisten ylärajaksi tulisi 20 000 henkilöä. Vuonna 2015 Kastamereen tuli yli 50 000 pakolaista ja turvapaikanhakijaa Asraelista, Mantlasta ja muista poliittisesti kriisimaiksi katsottavista valtioista."
>
>

#### Oppositio

Kastameressä opposition asema on huono. Hallitus käsittää hieman yli puolet alahuoneen paikoista ja lähes kaksi kolmasosaa ylähuoneesta. Lisäksi perinteisesti oppositiopuolueena tunnettu DSA on viimeaikoina muuttunut puolueettomaksi ja on päättänyt kuulua "muihin", tosin vuonna 2017 se ilmaisi tukevansa hallitusta ja sai näin hallituksen tukipuolueen aseman ja enemmän päätäntävaltaa kuin oppositiopuolueilla on.

Opposition asemaa vaikeuttaa sen yhtenäisettömyys. Oppositiossa olevat puolueet eli RF, KP ja VER eivät pääse sopuun liian eriävien mielipiteiden vuoksi, jonka takia monia alahuoneen kyselytunteja on peruttu. Kyselytunneilla oppositiojohtajat esittävät keskenään sopimia kysymyksiä hallituksen edustajille, mutta koska yhteisiä kysymyksiä ei ole voitu tehdä, ei kyselytuntejakaan ole pidetty.

Eniten riitaa on KP:n ja RF:n välillä, sillä ne ovat täysin vastakkaisista suuntauksista (oikeisto-vasemmisto). VER tulee jotenkuten toimeen RF:n kanssa, mutta sen jyrkät ympäristöpolitiikkaan liittyvät mielipiteet levittävät eripuraa.

### Ulkosuhteet

Kastamere on sopinut diplomaattisuhteet seuraaviin maihin: Wales, Qruut, Jeylanti, Waldpays, Bulgaro-Slavia, Kyporia, Rodoria, Mantla, Khalifornia, Garia ja Tursaania. Kastamerellä on myös kauppasuhteet kaikki edellä mainittuihin maihin lukuunottamatta Bulgaro-Slaviaa ja Qruutia.

Kastameren ulkopoliittinen linja on aina ollut maltillinen, vaikkakin Quim Santosin pääministerikauden 2004-2010 aikana diplomaattisuhteet kaikkiin kommunistimaihin jäädytettiin, vaikkakin kaupankäynti kommunistimaalaisten ja kastamereläisten yritysten välillä sallittiin. Jos myös kaupankäynti olisi kielletty, Kastamere olisi saattanut kokea ennenaikaisen laman (maailmanlaajuinen lama koettiin vuonna 2008). Nykyään Kastamerellä on diplomaattisuhteet Khaliforniaan ja Katistaniin, jotka ovat molemmat kommunistisia tai sosialistisia.

#### Järjestöt ja liittoumat

Kastamere kuului 1900-luvulla niihin harvoihin puolueettomiin maihin, jotka sijaitsivat Euroopassa. Maa tosin kutsuttiin useasti mukaan CPA:han (Kapitalistiliitto, *Capitalist Alliance*) ja vasemmistohallituksien aikaan myös CMA:han (Kommunistiliitto, *Communist Alliance*).

Vasta vuonna 1994 Kastamere liittyi ensimmäiseen liittoumaansa, CPA:n tilalle perustettuun rauhanomaiseen puolustusliittoumaan VIHTA:aan. Nykyään Kastamere on merkittävässä osassa kyseistä liittoumaa ja vaikka Kastamere ei ole VIHTA:n "vanha" jäsenmaa, on sen huomioilla ja mielipiteillä silti ratkaisevaa sananpainoa.

### Aluejako

Kastamere on jaettu kuuteen provinssiin, jotka vastaavat käytännössä Suomen maakuntia. Niillä ei ole paljoakaan itsenäistä valtaa ja useimmiten provinssikohtaiset säädökset tulevat suoraan keskushallinnolta.

Provinssit jakautuvat kuntiin, kaupunkeihin, taajamiin, kyliin ja piireihin. Useimmiten vain taajamilla ja kaupungeilla on jonkinlaista itsenäistä päätäntävaltaa, kun taas kylien ja piirien kohdalla kunta ohjailee kaikkea valtaa keskushallinnon ohjeiden mukaisesti. Alla olevassa taulukossa on lueteltu kaikki provinssit:

 Gatriter
 Cenquite
 Estroni
 Sutvoni
 Baleara

## Puolustusvoimat

Kastameren puolustusvoimat (kst. *Defensioarmos al Castamere*) on Kastameren puolustuksesta ja sotilaallisista operaatioista vastaava organisaatio, jonka ensisijainen tehtävä on puolustaa Kastameren aluevesiä, maa-alueita ja ilmatilaa. Puolustusvoimat kattavat suuren osan valtion budjetista ja bruttokansantuotteesta.

Kastameren puolustusvoimat jakautuvat maapuolustus-, meripuolutus- ja ilmapuolustusvoimiin. Maapuolustusvoimilla on alaisuudessaan myös Valtiokaarti, joka on hallituksen ohjaama sotilasjärjestö erityisesti asepalveluksesta kiinnostuneille 20-40-vuotiaille ihmisille. Merivoimilla on taas alaisuudessaan rannikovartiosto, joka vartioi Kastameren aluevesiä.

Kastameressä on yleinen asevelvollisuus, joka lyhimmillään kestää kuusi kuukautta (useimmiten maapuolustusvoimissa) ja pisimmillään kolme ja puoli vuotta (useimmiten meripuolustusvoimissa). Asepalveluksen voi halutessaan korvata vuoden ja kaksi kuukautta kestävällä siviihallintopalveluksella, jossa joutuu useimmiten oikeuslaitokselle töihin. Noin 88% nuorista valitsee asepalveluksen, 9% siviilihallintopalveluksen ja 3% on totaalikieltäytyjiä, jotka saavat useimmiten syytteen kansalaistottelemattomuudesta ja joutuvat vähintään viiden vuoden vangeusrangaistukseen, ehdolliseen tai ehdottomaan.

### Maapuolustusvoimat

#### Staviron armeijakunta

**1. Valmiusprikaati**

* esikunta, johdossa 1. Lakeuden kenraali, 2. & 3. kenraaliluutnantit
* 3x jalkaväkipataljoona, 2250 sotilasta, 10 panssarivaunua
* mekanisoitu taisteluosasto, 30 panssarivaunua, 1500 sotilasta, 50x panssariajoneuvo, 15x 100mm kranaatinheitin (puolet ajoneuvoalustalla)
* patteristo, 180 sotilasta, 12x 140mm tykki, 2x suuri haupitsi, 4x raketinheitin, 30x kuljetusajoneuvo
* ilmantorjuntapatteristo, 115 sotilasta, 8x 158mm tykki, 1x ohjustenlaukaisualusta, 7x lyhyen kantaman ilmantorjuntaohjus, 13x kuljetusajoneuvo

**2. Valmiusprikaati**

* Esikunta, johdossa prikaatinkenraali, eversti, esikuntakomppania
* 3x jalkaväkipataljoona
* pioneeripataljoona
* patteristo
* mahd. ilmatorjuntapatteristo
* (huoltopataljoona)

**3. Valmiusprikaati**

* Esikunta, johdossa prikaatinkenraali, eversti, esikuntakomppania
* 2x jalkaväkipataljoona
* pioneeripataljoona
* erikoisjoukkue
* patteristo
* ilmantorjuntapatteristo
* (huoltopataljoona)

**4. Mekanisoitu taisteluprikaati**

* Esikunta, jakautuu esikuntakomppanioihin, johdossa prikaatinkenraali
* 2x panssaripataljoona; esikunta: esikuntakomppania, kalusto: 30x PT-Seiska Tykkimies, 10x Margareetta-luokan vaunu, muut yksiköt: 2x kranaatinheitinkomppania, 6x panssarijääkärikomppania, 2x huoltokomppania
* telatykkipataljoona; esikunta: esikuntakomppania, kalusto: 12x Tuure Omena, 8x PT-Seiska Tykkimies (suoja- ja vastahyökkäystehtävissä), muut yksiköt: kranaatinheitinkomppania, 3x panssarijääkärikomppania, huoltokomppania
* 2x kuljetuspanssariajoneuvopataljoona; esikunta: esikuntakomppania, kalusto: 100x Panssari-Koira, muut yksiköt: 2x kranaatinheitinkomppania, 2x panssarijääkärikomppania, 2x huotokomppania

**5. maahanlaskuprikaati**

* 2x laskuvarjojääkärirykmentti
* 3x kommandojoukkue
* helikopterilentue

**Erikoisyksikkö Mursut**

* Osallistuu salaisiin operaatioihin. Kaikki joukot käyneet läpi vaativan ja monta vuotta kestävän erikoistaistelukoulutuksen.
* Erikoisyksikköupseeristo, kahdeksan sotamestaria, kolme kapteenia ja erikoisyksikkömajuri

9x ryhmä [Ifor, Gadwy, Saer, Delwin, Meic, Badan, Cadog, Bevan ja Marged (erikoisyksikkömajurin suorassa komennuksessa)], 90 (erikois)sotilasta

#### Sutvonin armeijakunta

**6. Valmiusprikaati**

* esikunta, johdossa 1. Lakeuden kenraali, 2. & 3. kenraaliluutnantit
* 3x jalkaväkipataljoona, 2250 sotilasta, 95x kuljetuspanssariajoneuvo (Panssari-Koira eli Pako)

mekanisoitu pientaisteluosasto, 10x panssarivaunu, 1500 sotilasta, 15x kuljetuspanssariajoneuvo (Pako), 16x 100mm kranaatinheitin (puolet ajoneuvoalustalla)

* patteristo, 180 sotilasta, 12x 140mm tykki, 2x suuri haupitsi, 4x raketinheitin, 30x kuljetusajoneuvo
* ilmantorjuntapatteristo, 115 sotilasta, 8x 158mm tykki, 1x ohjustenlaukaisualusta, 7x lyhyen kantaman ilmantorjuntaohjus, 13x kuljetusajoneuvo

**7. Valmiusprikaati**

* Esikunta, johdossa prikaatinkenraali, eversti, esikuntakomppania
* 3x jalkaväkipataljoona, 2200 sotilasta, 100x kuljetuspanssariajoneuvo (Pako)
* pioneeripataljoona, –

* patteristo, 180 sotilasta, 12x 140mm tykki, 2x suuri haupitsi, 4x raketinheitin, 30x kuljetusajoneuvo
* ilmatorjuntapatteristo
* (huoltopataljoona)

**8. Valmiusprikaati**

* Esikunta, johdossa prikaatinkenraali, eversti, esikuntakomppania
* 2x jalkaväkipataljoona
* pioneeripataljoona
* erikoisjoukkue
* patteristo
* ilmantorjuntapatteristo
* (huoltopataljoona)

**9. Mekanisoitu taisteluprikaati**

* Esikunta, jakautuu esikuntakomppanioihin, johdossa prikaatinkenraali
* 2x panssaripataljoona; esikunta: esikuntakomppania, kalusto: 30x PT-Seiska Tykkimies, 10x Margareetta-luokan vaunu, muut yksiköt: 2x kranaatinheitinkomppania, 6x panssarijääkärikomppania, 2x huoltokomppania
* telatykkipataljoona; esikunta: esikuntakomppania, kalusto: 12x Tuure Omena, 8x PT-Seiska Tykkimies (suoja- ja vastahyökkäystehtävissä), muut yksiköt: kranaatinheitinkomppania, 3x panssarijääkärikomppania, huoltokomppania
* 2x kuljetuspanssariajoneuvopataljoona; esikunta: esikuntakomppania, kalusto: 100x Panssari-Koira, muut yksiköt: 2x kranaatinheitinkomppania, 2x panssarijääkärikomppania, 2x huotokomppania

**10. Ilmantorjuntaprikaati**

* Esikunta, johdossa prikaatinkenraali
* suurpatteristo: 8x NATØ-ilmantorjuntaohjusjärjestelmä; 16x Berkman Tykkiämmä ilmantorjuntaohjus; 20x Crocotile ilmantorjuntaohjus
* mekanisoitu ilmantorjuntayksikkö: 6x Conquistador Air-Special ilmantorjuntapanssarivaunu, 20x Panssari-Koira
* huoltorykmentti

### Meripuolustusvoimat

Meripuolustusvoimien johdossa on amiraali Johanius vøn Banderlan. Meripuolustusvoimien tehtäviin kuuluu rauhanaikana Kastameren aluevesin turvaus ja koskemattomuuden takaus, sota-aikana esikunnan antamien operatiivisten määräysten toteuttaminen.

**Kotilaivasto**

* esikunta, johdossa vara-amiraali
* viisi KSL-Syvänne luokkaan kuuluvaa korvetti-tyypin alusta (CMS Kuha, CMS Ahven, CMS Silakka, CMS Hauki ja CMS Muikku), miehistö: 220
* neljä Lisso-luokkaan kuuluvaa ohjusvenettä (CMS Lisso, CMS Vinio, CMS, Greynon ja CMS Malrick), miehistö: 96
* kunnialippue: 10 maihinnousualusta, 17 maihinnousuvenettä
* kuljetuslippue; 71x Tzar-luokan joukkojenkuljetusvene, 38x Tzarine-luokan nopea joukkojenkuljetusvene

**2. Laivasto**

* esikunta, johdossa vara-amiraali
* neljä Mare-luokkaan kuuluvaa ohjusvenettä (CMS Atlantic, CMS Pacific, CMS Indian ja CMS Arctic)
* kunnialippue: esikunta: lippueamiraali; kalusto: 9 maihinnousualusta, 4x torpedovene, 3x miinalaiva, 5x miinanraivaaja

**11. Rannikkoprikaati**

* esikunta, johdossa kommodori ja prikaatinkenraali
* 2x pioneerikomppania, 200 sotilasta
* 3x rannikkojääkäripataljoona, 750 sotilasta, 40 kuljetuspanssariajoneuvo (Pako), 15x 100mm kranaatinheitin, 35x ajoneuvo
* 3x rannikkojalkaväkipataljoona, 200 sotilasta, 12x ajoneuvo, 3x 110mm kranaatinheitin
* rannikkotykistö
* huoltopataljoona
* viestintäpataljoona

### Ilmapuolustusvoimat

#### Kotilennosto

**1. Hävittäjälaivue**

* esikunta: johdossa eversti Marcus Pævør
* 2x hävittäjälentue, yksi lentue sis. 8x Sumerai Toxic-Wing RB-02 hävittäjä
* 1x kuljetuslentue, sis. 5x AIDS CASTA C-295 kuljetuskone
* 1x helikopterilentue, sis. Sercavsky Z-92 kaksimoottorinen kuljetushelikopteri

**2. Pommituslaivue**

* esikunta: johdossa eversti Robertus Admiritus
* 2x pommikonelentue, yksi lentue sis. 5x Marocastar CFF-99 pommikone
* 1x torjuntahävittäjälentue, sis. 10x Sumerai Hazard-Engine RB-97 torjuntahävittäjä
* 1x helikopterilentue, sis. Sercavsky D-95 kaksimoottorinen taisteluhelikopteri

**12. Erillinen ilmantorjuntaprikaati**

* Esikunta, johdossa prikaatinkenraali
* suurpatteristo: 10x NATØ-ilmantorjuntaohjusjärjestelmä; 12x Berkman Tykkiämmä ilmantorjuntaohjus; 20x Crocotile ilmantorjuntaohjus
* mekanisoitu ilmantorjuntayksikkö: 6x Conquistador Air-Special ilmantorjuntapanssarivaunu, 20x Panssari-Koira
* huoltorykmentti

#### Cenquiten lennosto

**3. Hävittäjälaivue**

* esikunta: johdossa eversti Germond Fareson
* 2x hävittäjälentue, yksi lentue sis. 8x Sumerai Toxic-Wing RB-02 hävittäjä
* 1x kuljetuslentue, sis. 5x AIDS CASTA C-295 kuljetuskone
* 1x helikopterilentue, sis. Sercavsky Z-92 kaksimoottorinen kuljetushelikopteri

**4. Helikopterilaivue**

* esikunta; johdossa everstiluutnantti Jaime Haville
* 1x taisteluhelikopterilentue, sis. Sercavsky D-95 kaksimoottorinen taisteluhelikopteri
* 1x kuljetushelikopterilentue, sis. Sercavsky Ø-00 kaksimoottorinen kuljetushelikopteri
* 2x kuljetuslentue, yksi lentue sis. 5x AIDS CASTA C-295 kuljetuskone

**5. Kuljetuslaivue**

* 3x kuljetuslentue, yksi lentue sis. 5x AIDS Casta D-300 kuljetuskone
* 1x torjuntahävittäjälentue, sis. 10x Sumerai Hazard-Engine RH-05 torjuntahävittäjä

**6. Kuljetuslaivue**

* 3x kuljetuslentue, yksi lentue sis. 5x AIDS Casta D-300 kuljetuskone
* 1x torjuntahävittäjälentue, sis. 10x Sumerai Hazard-Engine RH-05 torjuntahävittäjä

#### VIHTA-lennosto

**7. Hävittäjälaivue**

* esikunta: johdossa eversti Magnus Normandes
* 2x hävittäjälentue, yksi lentue sis. 8x Sumerai Toxic-Wing RB-02 hävittäjä
* 1x kuljetuslentue, sis. 5x AIDS CASTA D-300 kuljetuskone
* 1x helikopterilentue, sis. Sercavsky Z-92 kaksimoottorinen kuljetushelikopteri

**8. Kuljetuslaivue**

* 3x kuljetuslentue, yksi lentue sis. 5x AIDS Casta D-300 kuljetuskone
* 1x torjuntahävittäjälentue, sis. 10x Sumerai Hazard-Engine RH-05 torjuntahävittäjä

## Talous

Kastameren bruttokansantuote oli vuonna 2018 noin 37 000 USD asukasta kohden, mikä sijoittaa maan keskikastiin muiden maiden bruttokansantuotteita verratessa. BKT oli vuonna 2007 hieman yli 40 000 USD, mutta se laski vuoden 2008 laman myötä lähelle 30 000 USD. Vuosina 2010-2018 bruttokansantuote on taas noussut kovaa vauhtia työttömyyden vähennyttyä.

Kastamerella on tiiviit kauppasuhteet Gariaan ja Jeylantiin, joiden rajanaapuri Kastamere on. Myös Khaliforniasta suuntautuu paljon tuontia, kun taas Kyporiaan kohdistuu paljon vientiä. Yleisesti ottaen Kastameren sijainti Atlantin ja Välimeren rannoilla luo sille hyvät mahdollisuudet merienväliseen kaupankäyntiin ja rahtiliikenteen dominointiin.

### Työttömyys

Kastameren työttömyys oli 2000-luvun alussa ennätyksellisen alhainen, vain 4% asukkaista oli työttömänä. Valitettavasti tilanteeseen tuli järkyttävän jyrkkä muutos vuonna 2008, kun maailmanlaajuinen lama iski Kastamereen ja lukuisten yritysten osakkeet menettivät arvonsa. Yli 80% yrityksistä oli sitonut arvonsa juurikin osakkeisiin, ja kun osakkeet menettivät arvonsa pettyneet sijoittajat vetivät sijoituksensa pois ja monet yritykset hakeutuivat konkurssiin. Yritysten kaaduttua ja lopetettua ihmiset menettivät työpaikkansa, ja koska erittäin moni yritys kaatui samaan aikaan, uusia työpaikkoja ei löytynyt ja työttömyys nousi.

Laman iskiessä Kastameren työttömyys oli 5%, kun pahin vaihe oli päättynyt ja osa asioista oli jo korjattu, työttömyys oli noussut viidesosaan väestöstä. Tämä johti mm. laajaa sijoitustoimintaa kannattaneen KDA:n häviämiseen seuraavissa vaaleissa ja vasemmistohallituksen nousuun johtoon.

Vuodesta 2010 työttömyys alkoi korjaantua. Konkurssipesäkkeistä varoja hankkineet uudet pienyhtiöt ja suuret kansainvälisesti pitkään toimineet yritykset alkoivat pyörittämään uutta sijoitustoimintaa ulkomaisten pankkien kautta Kastameressä. Alussa oli nähtävissä lukuisia taloudellisia rikoksia, kuten veronkiertoa ja sisäpiiriyhteyksiä, mutta hallituksen säätämät työttömyysturvien leikkuut ja julkisten työpaikkojen vapauttamiset toivat tilanteeseen vakautta. Vuonna 2014 työttömiä oli 14% asukkaista, joten luku oli laskenut kuusi prosenttiyksikkö vuodesta 2009.

Vuosina 2015 ja 2016 työttömiä oli 12% asukkaista, vuonna 2017 11% ja vuonna 2018 10%. Vasemmistohallituksen loppuvaiheessa työttömyyden lasku alkoi hidastua ja alettiin pelätä uuden työttömyysaallon tai jopa laman ilmaantumista, mutta vuonna 2016 virkaanastunut KDA:n ja CET:n hallitus pelasti tilanteen ja käänsi työttömyyden taas laskuun. Vuoden 2020 lopun tavoitteeksi on otettu työttömyyden laskeminen kahdeksaan prosenttiyksikköön ja jos ei siihen, niin ainakin yhdeksään. Monet taloustieteilijät uskovat työttömyyden pysyvyn 10%:ssa vielä pitkänkin aikaa.

### Valuutta ja verotus

Kastameren valuutta on Kastameren punta (*Pound of Castamere, CPD*), jolla on paljon yhtäläisyyksiä Qruutin £sd-järjestelmään. 1 CPD vastaa arvoltaa 12,45 euroa ja se jakautuu kymmeneen shillinkiin ja sataan penceen. Järjestelmää voitaisiin kuvailla yksinkertaisten puntajärjestelmän ja Qruutin £sd-järjestelmän yhdistelmäksi.

Kastameressa on suhteellisen alhainen verotus. Verotus määritellään USD:ssä, jota käytetään myös valtion budjettimenojen mittaamiseen. Verovapaita ovat kaikki alle 10 tuhatta USD vuodessa tienaavat.

45% verorahoista menee valtiolle, 25% osavaltiolle ja 20% kunnalle.

Osavaltion ja kunnan tehtävänä on verorahoilla kustantaa ilmainen koulutus , terveydenhuolto ja harrastusmahdollisuudet\*

\* Harrastuspaikat yleensä perivät pientä maksua, jolla hankitaan harrastusvälineitä yms. Tämä maksu on yleensä keskimäärin 650ƒ/vuosi.

### Kaupungit

Kastameressä suuret väestömäärät ovat keskittyneet kaupunkeihin. Pääkaupungissa Viniossa on metropolialueella 1,2 miljoonaa asukasta ja toiseksi suurimpaan kaupunkiin Lissoon matkusta junalla päivittäin yli sata tuhatta ihmistä töihin. Monien yritysten pääkonttorit sijaitsevat Kastameren kaupungeissa, ja laajasta vesistöliikenteestä tunnettu Kastamere on yksi tärkeimmistä rahtilaivojen pysähdyspaikoista. Alla olevassa taulukossa on listattu Kastameren seitsemän suurinta kaupunkia väkiluvun mukaan:

### Liikenne

Kastameressä on hyvin kaavoitettu tieverkosto, joka kiertää tarpeeksi kaukaa kaupungit, mutta mahdollistaa silti tehokkaan ja suvujan autoilun. Kastameressä otettiin vuonna 2001 käyttöön uusi tienhuoltojärjestelmä, jossa noin peninkulman välein tien varrella sijaitsee huoltoyksikkö, joka tarkkailee tien kuntoa ja auttaa autonsa kanssa pulaan joutuneita autoilijoita. Huoltoyksikköjen työntekijät saivat vuonna 2006 "Arjen Sankari" -kunniamerkit erinomaisesti toiminnastaan sujuvan liikenteen edistämiseksi.

Kastameressä on myös yksi maailman tehokkaimmista rautatieverkostoista, joka jakaantuu pikajunaan ja lähijunaan. Pikajunan raiteet ovat suoria ja ne ohittavat kaupungit nopeasti eivätkä pysähdy kuin vain kaupunkien kohdalla. Lähijuna taasen kiertää myös syrjäisemmät kylät ja taajamat ja mahdollistaa syrjäisemmillä seuduilla asuvien kansalaisten pääsyn nopeasti kaupunkeihin ja muihin suuriin asutuskeskuksiin.

Kastameressä kolme kansainvälistä lentokenttää: Eduardo Stadderin kansainvälinen lentoasema Viniossa, St. Rosanmein kansainvälinen lentoasema Lioniassa ja Airpurto al Baleara Ebirassa. Muiden kaupunkien lentoasemat palvelevat pääasiassa kotimaan lentoliikennettä, mutta myös naapurimaiden Garian ja Jeylannin lentoliikennettä.

## Väestö

Kastameren väkiluku oli vuonna 2018 10 009 300 asukasta ja vuonna 2019 10 008 600 asukasta, eli se on pienoisessa laskussa. Suurimpia syitä väestönlaskuun ovat syntyvyyden lasku ja työttömyys, joka ajaa nuoria ulkomaille. Vaikka työttömyys on Kastameressä nykyään varsin alhainen, nuoret kokevat silti ettei työpaikkoja ole ja tämän takia maastamuutto on runsasta. Kansallisradion teettämässä kyselyssä 2017 yli puolet vastanneista nuorista kertoi harkinneensa ulkomaille muuttoa.

### Kielet

Kastameressä puhutaan pääosin kastonia, joka on kehittynyt lukuisista romaanisista kielistä. Sitä pidetään maailman helpoimpana länsimaalaisena kielenä. Myös esim. portugalin ja espanjan puhujilla on suuret vähemmistöryhmät Kastameressä, pääosin maan pohjososissa. Baleaareilla puhutaan myös romonin kieltä, jonka alkuperäiskieli se on.

Kastameren perustuslaki turvaa kaikille Kastamerestä oleskeluluvan tai kansalaisuuden saaneille oman äidinkielen harjoittamisen, sekä opiskelun alaikäisille. Kaikki syntyperäiset kastamereläiset ovat velvollisia opiskelemaan kastonia ja englantia koulussa. Englannin opiskelu alkaa kolmannella luokalla ja kastonin jo heti ensimmäisellä. Yläasteella tulevat myös mahdollisuudet muiden kielten opiskeluun, kuten ranskan tai kyprin.

### Uskonnot

Kastameressä eniten jäseniä on Latinalaisella kirkolla, joka on katolisesta ja anglikaanisesta kirkosta kehittynyt kristillinen uskonlahko. Sillä on Kastameressä liki kahdeksan miljoonaa harjoittajaa. Muita suuria uskontoja ovat katolisuus ja luterilaisuus. Juutalaisia Kastameressä on verrattain vähän, vain alle kymmenen tuhatta harjoittaa, ja sama on Roomalais-Aristotelisen kirkon kohdalla.

### Koulutus

Kastameren perustuslaissa koulutus määritellään seuraavasti:

> "Jokhajnen oppilaz on welhwollinen aloihdamaan khåulunkäynnin khuusivuodiaana, sithä ennen käykööd han eshikåulua oppjaxeen thajdot shuuret korhkeaan kåuluun."
>
>

Nykylaissa sovellettuna tämä tarkoittaa sitä, että koulutus alkaa jokaisella syntyperäisellä kastamereläisellä esikoulusta 4-vuotiaana. Tämän jälkeen siirrytään 6-vuotiaana alakouluun, jota kestää kahdenteentoista ikävuoteen saakka. 12-15-vuotiaat käyvät yläkoulua ja 16-19-vuotiaat käyvät lukiota tai ammattikoulua. Useimmat nuoret miehet menevät lukion tai ammattikoulun jälkeen armeijaan ja sen jälkeen jatkavat mahdollisia korkeanasteen opintoja.

### Kansanterveys

Kastameressä terveydenhuolto on ilmaista kaikille alle 15-vuotiaille kansalaisille. 15-19-vuotiaiden kansalaisten terveydenhuoltokulut maksavat huoltajat, jonka jälkeen hoitomaksuvastuu siirtyy potilaalle. Terveyskeskuksissa tarjotaan ensiapua ja hoidetaan pieniä vaivoja, kun taas sairaalassa hoidetaan isommat vaivat. Kastameren suurin sairaala sijaitsee Viniossa.

Kastameren kansanterveys oli muita maita verratessa hieman keskiarvoa alempana vuonna 2011, mutta vuoteen 2017 mennessä maa ylsi jo Kyporian tasolle. Terveydenhuoltojärjestelmää on moitittu usein huonosta organisoinnista, Santosin I hallitus on luvannut korjata tämän.

## Kulttuuri

### Tapakulttuuri

Kastameren tapakulttuuri on monimuotoinen. Vanhempi väestö pitää kiinni tiukoista kohteliaisuussäännöistä ja puhuttelutavoista, nuoriso saattaa taasen sinutella jopa työpaikkansa johtohenkilökuntaa, mikä oli vielä 1900-luvun lopussa erittäin häpeällistä ja ennenkuulumatonta.

Tervehtiessä on tärkeää mainita toisen nimi, etu- tai sukunimi. Rento kädenpuristus riittää tuttavallisuuden merkiksi, mutta ei ole pahitteeksi korvata sitä kädenheilautuksella.

Lähtiessä näkemisten huikkaaminen on hyvin tärkeää. Kättely ei ole sopivaa koskaan lähtötilanteessa. Yleinen tapakulttuuriperiaate on, että se mikä voidaan tehdä huomenna jätetään huomiseksi.

### Ruoka- ja juomakulttuuri

Kastameressä syödään paljon suolaisia leivonnaisia, kuten nakkikääryleitä tai lihapiirakkaa. Makeaa syödään harvoin ja herkutteluviikonloppu tuntuukin korvaantuneen "herkuttelukuukaudenlopulla". Kaupungeissa on paljon niinsanottuja "kasvisbaareja", joista kasvissyöjät saattavat myös tilata ruokaa.

Maan yleisin ravintolaketju on terveellisestä, mutta kuitenkin nopeaa lounasta tuottava *Abandios*, jonka valikoimasta löytyy niin kastorialaista aamiaista kuin hedelmäsalaattejakin. Khalifornialainen *MacBurger* ei ole toistaiseksi menestynyt muualla kuin kaupungeissa.

Juomakulttuuri yhdistelee eteläistä ja walesilaista juomakulttuuria. Jeylannista on tullut tapa juoda shamppanjaa juhlajuomana, kun taas Walesista on tullut olut ruokajuomaksi. Viinejä juodaan runsaasti ja kastamereläiset punaviinit ovat erittäin arvostettuja. Kilpailu viineistä on kovaa Kyporian kanssa.

### Taide ja musiikki

Kastamereläisessä kuvataiteessa viime vuosikymmeninä ovat nousseet pinnalle sellaiset mestaritaiteilijat kuin Kasmir Malevizi ja Xamoan Batriupi. 1900-luvun lopulla nousivat ekspressionistit, eturivissä Amos Mogliani. Veistostaiteessa Kastameren puolelta ei ole noussut suuria nimiä, mutta esimerkiksi Eustis Kontos on kokeillut siirtää maalauksiaan veistoksiksi.

Khaliforniassa syntynyt rock and roll sai varman jalansijan Kastamerestä 1960-luvulla Chubaban myötä. 1990-luvulla lyhyen aikaa toiminut mutta suuresti vaikuttanut grunge-yhtye Chavalles niitti mainetta myös Aasiassa. Nykypäivän suosituin rock-yhtye on Turbulence, jonka vähän aikaa sitten julkaistu albumi *Tattoo HIM* sai hyvät arvostelut Enemyltä. Pop-artisteista Miranda Clarsson on pärjännyt parhaiten.

### Kirjallisuus

    Kastameren vanhimmat kirjalliset merkinnät ovat antiikin lopulta ja roomalaisten tekemiä. Alkuperäisasukkaat omasivat runonkerronnan taidon jo varhaiskeskiajalla, myöhäiskeskiajalle tultaessa Kastameressä kirjoitettiin paljon romoninkielisiä tekstiä. Kotimaisten kirjailijoiden vaikutuksesta kastonin kieli syrjäytti espanjan niin puheessa kuin kirjoituksessa viimeistään 1800-luvulle tultaessa.

Vasta 1900-luvulla pinnalle on noussut suuria kastamereläisiä kirjailijoita, koska kastamereläisten ei sallittu julkaista tekstejään ulkomailla Garian vallassa. Vuosina 1894-1941 elänyt Ernon Medows nousi yhdeksi Kastameren merkittävimmistä kirjailijoista heti suuren maailmansodan jälkeen.

### Elokuva ja teatteri

Elokuva keksittiin Jeylannissa, sitä kehitettiin lisää Walesissa ja tuli Kastamerestä ääniraidan kanssa. Ilman kastamereläisiä elokuvauranuurtajia äänen liittäminen elokuviin olisi onnistunut vasta 1940-luvulla. Tunnetuin kastamereläinen elokuva lienee *Bree-joen silta*, joka kertoo hungarialaisnaisesta keskellä Berliinin pommituksia suuressa maailmansodassa.

Teatterin saralla Kastamerestä ovat nousseet B. T. Lydons ja Eddard vøn Beegles, jotka molemmat kirjoittivat runsaasti runomaisia näytelmiä.

### Urheilu ja harrastukset

Urheilulla on merkittävä rooli kastamereläisessä elämäntyylissä. Suosituimpia urheilulajeja Kastameressä ovat jalkapallo, kriketti ja rugby. Myös sulkapallo, tennis, golf sekä hevosurheilu ovat merkittäviä yksittäisiä lajeja. Myös pesäpallon juuret alkavat 1800-luvun Kastamerestä.

Kastameressä on neljä urheilulajia, joista löytyy korkean tason ammattilaisliigat. Jalkapallo on luonnollisesti se suosituin, ja sitä seurataan elokuusta toukokuuhun. Rugby Union on myös talven laji. Krikettiä pelataan kesäaikaan, huhtikuusta syyskuuhun. Rugbyliiga on tyypillisesti talven laji, mutta 90-luvun lopulla isoimmat kilpailut on pelattu kesällä jotta perheillä olisi enemmän mahdollisuuksia päästä seuraamaan kisoja. Kastamerestä löytyy myös jääkiekkoliiga.

Suosituin kastamereläinen vapaa-ajan harrastus on, lukuisista urheilulajeista huolimatta, strategialautapeli ryyfeli. Peli keksittiin Kastameressä ja se myös kehittyi siellä ulkomaisten vaikutteiden avulla. Nykyään se on maailman suosituin lautapeli ja ohittaa jopa shakin. Kansainvälinen Ryyfeliliitto eli IRO on antanut kahdellekymmenelle pelaajalla suurmestarin tittelin ja joka vuosi järjestettävissä Ryyfelin maailmanmestaruuskisoissa haastetaan Ryyfelin maailmanmestari. Pisimpään maailmanmestarin titteliä hallussa pitänyt onkin kotimaalainen Gary Castarov, joka kilpailee tällä hetkellä siitä kyporialaisen Jan Gelfanin kanssa.

## Lähteet

1. ↑ https://fi.wikipedia.org/wiki/Espanjan\_historia#Esihistoria
2. ↑ https://fi.wikipedia.org/wiki/Espanjan\_historia#Osana\_Rooman\_valtakuntaa
3. ↑ https://www.suomenuutiset.fi/saksan-poliittinen-tilanne-edelleen-pahasti-karjistynyt-afdn-pelko-vaikeuttaa-hallitustunnusteluja-hiipuva-kannatus-kalvaa-demareita/
4. ↑ http://fi.valtiopeli.wikia.com/wiki/Thedean#Verotus
5. ↑ https://www.flickr.com/photos/alexbrn/4717565996
6. ↑ https://commons.wikimedia.org/wiki/File:Keith-Richards\_and\_guitar.jpg
7. ↑ https://fi.wikipedia.org/wiki/Italian\_taide#Uusi\_aika
8. ↑ https://en.wikipedia.org/wiki/Ernest\_Hemingway
9. ↑ http://icreateddisco.net/urheilu-englannissa/